OzLabs/hebrew-wiki-articles huggingface dataset:
Mr. Hitler

"Mr. Hitler" (מאנגלית, "מר היטלר) או "Hitler Song"' (שיר היטלר) הוא שיר בלוז שנכתב על ידי האודי "ליד בלי" ויליאם לדבטר על קנצלר גרמניה אדולף היטלר שיצא בשנת 1942.

ליד בלי היה חלק מקבוצה של מוזיקאים בעלי נטייה שמאלנית והייתה לו סימפתיה מסוימת למפלגה הקומוניסטית, נטייה זו הסבירה מדוע הוא לא שר על היטלר במהלך הסכם מולוטוב-ריבנטרופ.

הוצע כי השיר נוצר בהשראת הקשר הקצר של ליד בארי עם הזמר וודי גאת'רי.

בשנת 2015, "Mr. Hitler" נכלל בסט בן חמשת התקליטורים: ".Lead Belly: The Smithsonian Folkways Collection"

==קישורים חיצוניים==
* [https://boingboing.net/2019/03/26/lead-belly-sings-about-mr-hit.html מילות השיר]

==הערות שוליים==

קטגוריה:שירים על אדולף היטלר
קטגוריה:שירי 1942
קטגוריה:שירי מלחמת העולם השנייה
חוק גייסו

חוק גייסו (בצרפתית: Loi Gayssot), הוא חוק שנחקק בצרפת ב-13 ביולי 1990 והופך הכחשת שואה לעבירה פלילית.

החוק אוסר הטלת ספק בקיום או בגודל הפשעים נגד האנושות כפי שהוגדרו באמנת לונדון משנת 1945, שעל בסיסה הורשעו מנהיגים נאצים על ידי בית הדין הצבאי הבינלאומי בנירנברג בשנים 1945–1946 (סעיף 9).

== חקיקה ==
חוק גייסו הוא תיקון לחוק משנת 1881 העוסק בחופש העיתונות. חוק זה אוסר הן את האנטישמיות והן את הכחשת השואה.

הוא נקרא על שם יוזם החוק, חבר הפרלמנט הצרפתי, ז'אן קלוד גייסו, מטעם המפלגה הקומוניסטית הצרפתית. זהו אחד מכמה חוקים אירופיים האוסרים על הכחשת שואה. הסעיף הראשון שלו קובע כי "כל אפליה הנובעת מחברות או אי-חברות בקבוצה אתנית, לאום, גזע או דת אסורה". החוק גם מחייב את הוועדה המייעצת הלאומית לזכויות אדם (Commission National Consultative des droits de l'homme), שהוקמה ב-1947, לפרסם דו"ח שנתי על היחסים בין עדות אתניות בצרפת.

== חקיקה קודמת ==
פול מארשאנדו , חבר המפלגה הרדיקלית ושר המשפטים בממשלות דאלאדיה, הוציא ב-21 באפריל 1939 את הצו לתיקון חוק חופש העיתונות של 29 ביולי 1881. זאת לבקשת הליגה הבינלאומית נגד גזענות ואנטישמיות . הצו אפשר הגשת תביעה במקרה של "לשון הרע או עלבון שבוצעו נגד קבוצת אנשים, לפי מוצאם, גזעם או דתם, אשר נועדו לעורר שנאה בקרב אזרחים או תושבים". בצעד הראשון שננקט נגד יהודי צרפת על ידי שלטון וישי, ביטלה הממשלה הצרפתית ב-16 אוגוסט 1940 את צו מארשאנדו. הצו נכנס שוב לתוקף לאחר שחרור פריז באוגוסט 1944, המבטל את רוב חקיקת וישי<ref>Gilles Devers, "[http://lesactualitesdudroit.20minutes-blogs.fr/archive/2010/07/25/vichy-l-antisemitisme-legalise.html Vichy: L'antisémitisme légalisé]", Actualité du droit, 25 July 2010</ref><ref>"[http://www.legifrance.gouv.fr/affichTexte.do?cidTexte=LEGITEXT000006071212&dateTexte=20080716 Ordonnance du 9 août 1944 relative au rétablissement de la légalité républicaine sur le territoire continental]", Journal officiel</ref>.

רנה פלוון, שר המשפטים בממשלות שבאן-דלמאס ומסמר בשנים 1969 &#x2013; 1973, הציע ב-1972 חוק חדש נגד גזענות, אשר אומץ פה אחד על ידי האספה הלאומית, חוק 72–546 1 ביולי 1972 בנושא המאבק בגזענות. חוק זה הגיע כדרישה לאחר שב-1971 אשררה צרפת את האמנה הבינלאומית לביטול כל צורות האפליה הגזעית. זה היה שונה במידה ניכרת מהצו משנת 1939, שהתיר רק לפרקליטות לפתוח בהליך, בעוד שהחוק משנת 1972 אפשר לכל ארגון ייצוגי לפתוח בהליך משפטי.

== ביקורת ==
קיימת ביקורת על חוקים נגד הכחשת שואה. חוקים מעין אלה, מטבעם פוגעים בחופש הביטוי ובחופש המחשבה והדעה. טענה נוספת היא שהאפקטיביות של חקיקה זו נמוכה, וכי השימוש בה כבסיס להגשת כתבי אישום נמוך. בנוסף, אין הוכחות לקשר ברור בין חקיקה שכזו לבין ירידה במספר התקריות של הכחשת שואה.

לאחר שמכחיש השואה רובר פוריסון הודח ממשרתו האקדמית באוניברסיטת ליון, הוא ערער על כך כהפרה של זכותו לחופש הביטוי על פי האמנה הבינלאומית לזכויות אזרחיות ופוליטיות (ICCPR). ועדת האו"ם לזכויות אדם אישרה את הדחת פוריסון, אך ציינה כי ייתכן שחוק גייסו רחב מדי<ref>[http://www.unhchr.ch/tbs/doc.nsf/385c2add1632f4a8c12565a9004dc311/4c47b59ea48f7343802566f200352fea?OpenDocument Communication No 550/1993 : France. 16/12/96. CCPR/C/58/D/550/1993, Human Rights Committee, Fifty-eighth session, 21 October - 8 November 1996]</ref>.

== ראו גם ==
* רובר פוריסון
* שכתוב ההיסטוריה

== הערות שוליים ==

קטגוריה:הכחשת השואה
קטגוריה:חופש הביטוי
קטגוריה:צרפת: אנטישמיות
קטגוריה:צרפת: חוק ומשפט
קטגוריה:חוקים
NjRAT

אנג'ייראט (באנגלית: njRAT; מוכר גם בשם: Bladabindi) היא תוכנת מחשב זדונית המאפשרת שליטה וניהול מחשב מרוחק (RAT). תוכנה זו תומכת במערכות הפעלה חלונות מבית מיקרוסופט ומאפשרת למשתמש בה להריץ כלים ופקודות במחשב מרוחק.

התוכנה זוהתה לראשונה בשנת 2013, על ידי חברת הסייבר הישראלית סיינט (Cynet), נכתבה על ידי קבוצת תקיפה בשם Sparclyheason וכוונה ליעדים במזרח התיכון.

בשנת 2014, הסירה חברת מיקרוסופט כארבעה מיליון אתרי אינטרנט במטרה להשבית את יכולותיה של תוכנת njRAT.

בשנת 2016, דיווחה חברת Softpedia שקמפיין ספאם המפיץ סוסים טרויאנים ותוכנות זדוניות כמו njRAT מכוונים למשתמשי דיסקורד.

בשנת 2017, נפרץ האתר הרשמי של המדינה האסלמית והציע להורדה את תוכנת Adobe Flash Player כשמאחוריה מסתתרת njRAT.

== מבנה התוכנה ==
ישנם שני מרכיבים לתצורת שרת-לקוח, קובץ הלקוח (אותו מתקינים על המחשב המרוחק) וקובץ השרת (המציג פאנל ניהול ומאפשר הרצת פקודות).

קובץ השרת חייב להיות מותקן במחשב המרוחק בו רוצים לשלוט ומכיל ממשק הפעלה פשוט המאפשר לבצע פעולות שונות:

== ראו גם ==
* Darkcomet
* Back Orifice
* Netbus
* פרוטוקול VNC לשליטה מרחוק

== קישורים חיצוניים ==

* 
* [https://github.com/TheC0mpany/NjRat-0.7D-Green-Edition-by-im523 תוכנת njRAT להורדה לצורכי מחקר ולימוד], באתר GitHub
* [https://www.israeldefense.co.il/node/35578 מחקר של קספרסקי חושף גידול בתפוצת קוד זדוני רב תכליתי], באתר Israel Defense

==הערות שוליים==

קטגוריה:תוכנות מערכת
קטגוריה:תוכנה חופשית
קטגוריה:תוכנות זדוניות
The Body Remembers

The Body Remembers (באנגלית: הגוף זוכר) הוא אלבום האולפן העשירי של הזמרת-יוצרת האמריקאית דבי גיבסון, שיצא לאור ב-20 באוגוסט 2021 על ידי חברת התקליטים שלה סטאר-גירל רקורדס.<ref></ref> זהו אלבום האולפן הראשון שלה הכולל שירים מקוריים מאז אלבומה מ-2001, .<ref name=":0"></ref><ref name=":1"></ref><ref name=":2"></ref><ref name=":3"></ref><ref></ref>

== רקע ==
גיבסון הכריזה על יציאת האלבום ב-4 ביוני 2021. בריאיון למגזין בילבורד היא הצהירה, "האלבום הזה מאוד מרגיש כמו Electric Youth משנת 2021, בהרבה מובנים". גיבסון גם אמרה, "מגוון הסגנונות, האופן שבו זה מציג את חיי כרגע – באמת רציתי שזה יבוטא באלבום. המטרה הייתה ליצור אלבום מיוחד, אותנטי, מעוצב היטב ועם זאת עדיין טהור. אני מרגישה נהדר עם העובדה שהצלחנו ליצור את זה. אני מרגישה שעשיתי אלבום שאין אפשרות להטיל בו ספק".<ref name=":0" />

גיבסון הגתה את שם האלבום בעת כתיבת השירים במהלך ההסגר שאירע במגפת הקורונה. "כתבתי גם שירים אופטימיים וגם בלדות, אבל בחרתי ליצור שירים קצביים רק משום שכולם צריכים את שינוי האנרגיה הזה עכשיו. מוזיקת פופ עושה את זה – היא משנה אנרגיה. מכאן מגיע השם – הגוף זוכר את כל רגעי הקרביים הקשורים לשירי הפופ האהובים עליך".<ref name=":1" /> השיר "Legendary" נכתב לזכרו של קובי בראיינט.<ref name=":0" /> גיבסון תיארה את "One Step Closer" כשיר המזכיר את דואה ליפה וקיילי מינוג.<ref name=":1" /> "Strings" מתמקד באהבה עצמית.<ref></ref>

בין 15 הרצועות באלבום נמצא "Lost in Your Eyes, the Duet"; הקלטה מחודשת של הלהיט של גיבסון משנת 1989 עם ג'ואי מקינטייר. השניים ביצעו לראשונה את השיר יחד במהלך סיבוב ההופעות של ניו קידס און דה בלוק, "Mixtape Tour in 2019".<ref name=":0" /><ref name=":1" /><ref name=":3" /> השיר הופץ בשירותי הסטרימינג ב-4 ביוני והקליפ הרשמי הועלה לערוץ היוטיוב של גיבסון ב-1 ביולי.<ref></ref> ב-12 ביולי הכריזה גיבסון על "One Step Closer" כסינגל השני מתוך האלבום.<ref name=":4"></ref><ref name=":5"></ref> רשימת הרצועות הרשמית נחשפה ב-16 ביולי.<ref name=":4" /><ref name=":5" />

== רשימת רצועות ==

== מיקומי שיא ==

== קישורים חיצוניים ==
* 

== הערות שוליים ==

קטגוריה:אלבומי 2021
קטגוריה:אלבומי דבי גיבסון
קטגוריה:אלבומים באנגלית
קטגוריה:אלבומים בהוצאה עצמית
The Strange Death of Adolf Hitler

The Strange Death of Adolf Hitler (מאנגלית: מותו המוזר של אדולף היטלר) הוא ספר שנכתב בעילום שם משנת 1939, הטוען כי אדולף היטלר למעשה מת בשנת 1938 ולאחר מכן החליפו אותו כפילים דומים לרבות המחבר.

לפי הספר, המחבר נולד בשם מקסימיליאן באואר (Maximilian Bauer). לטענתו, הוא נעצר על ידי המשטרה הגרמנית ב-1933, לאחר מכן, המפלגה הנאצית עלתה לשלטון שמרה עליו ועל שלושה אחרים ככפילים אפשריים עבור היטלר. המחבר טוען כי בלילה שלפני ועידת מינכן, הוא סעד עם היטלר ועם בכירים נאצים אחרים כאשר הפיהרר הורעל באמצעות רעל מדרום אמריקה. המנהיגים הנאצים הנותרים החליטו במהירות לשמור על האשליה שהיטלר חי ועוד בשלטון על ידי שימוש בכפילים אשר יהוו שליטי בובות. הספר מסתיים בכך שהמחבר מבקש משר התעמולה הנאצי יוזף גבלס פילגש ומתאבד בירי.

הצהרת מבוא של מו"ל הספר טוענת כי מקורות כתב היד היו "בלתי ניתנים לערעור". קצין גרמני אלמוני שהתנגד לנאצים מסר לכאורה את כתב היד. המוציא לאור חשב שטענותיו דומות לטענה סאטירית שפורסמה מוקדם יותר השנה ב"ניו יורקר", אך הקצין התעקש כי טענתו אמיתית. הוא אמר כי הוא השיג את כתב היד הגרמני בניס מעובד של חברת הספנות "הקו הצרפתי" ולאחר מכן החליט לתרגם אותו לאנגלית. הוא היה משוכנע באותנטיות של כתב היד.

במגזין האמריקאי Foreign Affairs שיבחו לטובה את הספר, אך לא תמכו בתוכנו.
==ראו גם==
* תאוריות הקשר על מותו של אדולף היטלר
* מותו של אדולף היטלר
==קישורים חיצוניים==
* אנונימי (1939). "מותו המוזר של אדולף היטלר" - ארכיון האינטרנט

==הערות שוליים==

קטגוריה:גרמניה הנאצית בספרות
קטגוריה:אדולף היטלר בתרבות
קטגוריה:ספרי 1939
Sword from the Stone

"Sword from the Stone" (בעברית: "חרב מהאבן") הוא סינגל של הזמר-יוצר האנגלי, פסנג'ר, שיצא, על ידי בלאק קרואו רקורדס, ב-8 בינואר 2021, כסינגל השישי מתוך אלבום האולפן ה-12 שלו, Songs for the Drunk and Broken Hearted. נכון לינואר 2022, השיר הושמע למעלה מ-21 מיליון פעמים בספוטיפיי.<ref></ref>

גרסה מחודשת של השיר (Gingerbread Mix) יצאה ב-15 בינואר 2021.<ref></ref> נכון לינואר 2022, גרסה זו הושמעה למעלה מ-6 מיליון פעמים בספוטיפיי.<ref></ref>

== ביקורת ==
העיתון הבריטי, אינדפנדנט, מתח ביקורת על מילות השיר.<ref></ref>

== וידאו קליפ ==
הווידאו קליפ של השיר, שבוים על ידי ראג'ה וירדי, יצא בערוץ היוטיוב של הזמר ב-8 בינואר 2021. נכון לינואר 2022, הווידאו קליפ נצפה למעלה מ-2 מיליון פעמים.<ref></ref>

== מיקומי שיא ==

== נתוני מכירות ==

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי פסנג'ר
קטגוריה:שירים באנגלית
קטגוריה:בלדות פופ
ניק קראוזה

ניק קראוזה (באנגלית: Nick Krause; נולד ב-14 באפריל 1992) הוא שחקן אמריקאי, אשר ידוע בעיקר בשל הופעתו בתור הרלון בסרט "ארנב לבן".

== ביוגרפיה ==
קראוזה נולד באוסטין, טקסס וגדל בעיר ג'ורג'טאון <small>(אנ'),</small> בנה של סוכנת הכישרונות ליז את'רטון.<ref></ref> אחותו היא השחקנית קייט קראוזה. הוא למד ב-NYOS Charter School,<ref name="imdb"></ref> וסיים מוקדם את לימודיו בתיכון ג'ורג'טאון <small>(אנ')</small> כדי להתחיל בצילומי סרט הקולנוע "היורשים" שביים ג'ורג' קלוני. צילומי הסרט התרחשו בהוואי.<ref></ref>

== קריירת משחק ==
קראוזה החל להתעניין במשחק בגיל עשר, כאשר השתתף בסדנת משחק ואלתור.<ref></ref>

בשנת 2014 זכה קראוזה בפרס השחקן הטוב ביותר על תפקידו בסרט הקולנוע "ארנב לבן" על גילום הרלון בפסטיבל הסרטים קטלינה ובפרס השחקן הטוב ביותר בפסטיבל הסרטים בבוסטון. בהמשך שיחק קראוזה בסרטים רבים בהם "איך אוכלים תולעים מטוגנות" (2006) בתור נייג'ל, בסרט "אדם זקוף" (2007) בתור תודניק הצעיר, ובסרט "היורשים" (2011) בתור סיד.

בשנת 2010 קראוזה גילם את ברטו, שותפו לחדר של דרו בקולג', בסדרת הטלוויזיה "הורים במשרה מלאה".

בשנת 2012 שיחק קראוזה בסדרת הטלוויזיה "הוליווד הייטס" בתור אדם. לקראוזה היה גם תפקיד קטן בסרט הקולנוע "התבגרות" משנת 2014.

קראוזה כיכב בקליפ לסינגל, "Weekend" של להקת "Priory" , לצד ביילי נובל.<ref></ref>

== פילמוגרפיה ==
=== קולנוע ===
{| class="wikitable sortable"
! שנה
! סרט
! תפקיד
! הערות
|-
| rowspan="2" | 2006
| The Garage
| ילד צעיר מס' 1
|
|-
| איך לאכול תולעים מטוגנות
| נייג'ל
|
|-
| 2007
| Dawn of Sex
| תודניק צעיר
|
|-
| 2009
| מחסלות לשעבר
| בו טרנר
|
|-
| 2011
| היורשים
| סיד
|
|-
| 2013
| ארנב לבן
| הרלון מקיי
|
|-
| 2014
| התבגרות
| צ'רלי
|
|-
| 2015
| Windsor
| לוטון
|
|-
| 2016
| 2149: The Aftermath
| דרווין
|
|-
|2018
| Class Rank 
| באגר
|
|-
| 2021
| גנבי כל העולם
| בילי
|
|}

=== טלוויזיה ===
{| class="wikitable sortable"
! שנה
! סדרה
! תפקיד
! הערות
|-
| 2004
| ג'ק ובובי
| בריון
| פרק: "Pilot"
|-
| 2007
| אחרי הצלצול
| תלמיד 
| פרק: "Flower Day"
|-
| rowspan="3" |2012
| ביצ'יות מבית טוב
| לנדרי קוקבורן
| פרק: "Pilot"
|-
| Sketchy
| אית'ר
| פרק: "Hungry Games"
|-
| הוליווד הייטס
| אדם
| 15 פרקים
|-
| 2013
| Key & Peele
| מונדיי
| פרק: "Sexy Vampires"
|-
| 2013–2014
| הורים במשרה מלאה
| ברטו
| 6 פרקים
|-
| 2014
| Married 
| גזבר
| פרק: "Uncool"
|-
| 2015
| גרים
| ג'ונה ריקן
| 2 פרקים
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:אמריקאים ממוצא מקסיקני
קטגוריה:אמריקאים שנולדו ב-1992
משה בהר

משה בהר (באנגלית: Moshe Behar, נולד ב-1963), המכונה "שיקו", הוא סוציולוג, היסטוריון ומזרחן ישראלי, פרופסור במכון ללימודי המזרח התיכון באוניברסיטת מנצ'סטר ופעיל חברתי.

==ביוגרפיה==
בהר נולד בירושלים למשפחה ממוצא מצרי, תוניסי והאיים היווניים זקינתוס וקורפו. מספר מבני משפחתו מהאיים היווניים, מצד אמו, נרצחו בשואת יהודי יוון.

===קריירה אקדמית===
למד לתואר ראשון ושני ב וכתב את דוקטורט בפוליטיקה השוואתית באוניברסיטת קולומביה. היה מורה מן החוץ ב, באוניברסיטה העברית, וב.

מאז 2008 משמש כמרצה בכיר בתוכנית ללימודי ישראל/פלסטין, במכון ללימודי המזרח התיכון, באוניברסיטת מנצ'סטר, שבעיר מנצ'סטר ב.

תחומי המחקר של בהר הם: הסכסוך הערבי-ישראלי; חברה, פוליטיקה ותרבות ישראלית; יהודי המזרח התיכון; הגיבוש היחסי של הלאומיות היהודית והערבית במסגרת השוואתית.

===פעילות חברתית===
בעת שלמד באוניברסיטה העברית ייסד בהר בשנת 1990 את תא צ"ח — "סטודנטים למען צדק חברתי". בין השאר יזם מאבק להשוואת תנאי הקליטה של העולים מאתיופיה לעולים מרוסיה. לאחר שנחשף כי 650 עולים ששוכנו במלון דיפלומט בירושלים עומדים בפני פינוי לאתר קרוונים בנגב, לטובת שיכון עולים מרוסיה במלון. באותה עת היה גם חבר מערכת בכתב העת "עיתון אחר", לצד העורך דוד חמו, בו פורסמו מאמרים וטורי דעה אקטואליים של אנשי אקדמיה ופעילים חברתיים מזרחים, עם תפיסות סוציאל-דמוקרטיות.

במהלך שנות ה-90 היה פעיל ואחר כך חבר הנהלה עמותת הל"ה למען החינוך בעיירות, בשכונות ובכפרים.

בשנת 1993 היה ממקימי תנועת קדמה, שהקימה את בתי הספר התיכוניים קדמה תל אביב וקדמה ירושלים.

בשנים 2003–2005 ניהל את המרכז לאינפורמציה אלטרנטיבית בירושלים ובבית לחם.

בשנת 1996 היה ממייסדי הקשת הדמוקרטית המזרחית.

מאז 2003 כתב מאמרים, ביקורות וטורי דעה באתר "העוקץ".

==מפרסומיו==
בעברית
* משה בהר, "פרשנות להיסטוריה הסוציו-פוליטית ה'קדם-ישראלית' וה'פנים-ישראלית' של יהודי ערב", פוליטיקה 14 (2005): עמ' 109—129.
* משה בהר, "[https://www.ybz.org.il/?CategoryID=282&ArticleID=6166&dbsAuthToken=#.V-l-SU0rKM8 מאה לפלורה ספורטו: סיפור לא ידוע של נחמה פוחצ'בסקי ואפשרותה של ברית פמיניסטית־מזרחית]", פעמים 139 (2013), עמ' 9–53.

באנגלית
<div class="mw-content-ltr">
* 
*
*
*
</div>

==קישורים חיצוניים==

* [https://www.research.manchester.ac.uk/portal/moshe.behar.html עמוד הפרופיל של משה (שיקו) בהר], באתר אוניברסיטת מנצ'סטר.
* 
ממאמריו:
* 
* 
* 
* 
* 
* 

== הערות שוליים ==

קטגוריה:מזרחנים ישראלים
קטגוריה:היסטוריונים ישראלים
קטגוריה:בעלי תואר דוקטור מאוניברסיטת קולומביה
קטגוריה:סגל אוניברסיטת מנצ'סטר
קטגוריה:סגל המכללה האקדמית ספיר
קטגוריה:בוגרי האוניברסיטה העברית בירושלים
קטגוריה:סגל האוניברסיטה העברית בירושלים: לימודי האסלאם והמזרח התיכון
קטגוריה:ישראלים שנולדו ב-1963
Champagne Problems (אלבום של אינה)

Champagne Problems הוא אלבום האולפן השמיני של הזמרת הרומנייה אינה. האלבום יצא לאור ב-7 בינואר 2022, בהוצאת חברת התקליטים גלובל רקורדס. האלבום עצמו יצא בשני חלקים חלק ראשון Champagne Problems #DQH1 וחלק שני Champagne Problems #DQH2. בדומה לאלבומה הקודם של הזמרת, Heartbreaker (2020), במשך כ-18 ימים באחוזה שבה התגוררה אינה עם מספר כותבי שירים ומפיקים מוזיקליים. כדי לתעד את תהליך ההתקדמות, אינה העלתה וולוגים ביוטיוב כל יומיים.

== רקע ==
אלבום האולפן השביעי של אינה, Heartbreaker, הוקלט במהלך תקופה של שלושה שבועות בנובמבר 2020 באחוזה שכורה בבוקרשט עם שני אולפני הקלטות, בהם התגוררה אינה עם כותבי השירים והמפיקים המוזיקליים הרומניים סבסטיאן ברק, מרצ'ל בוטזן, סיינטה, אלכסנדרו קוטוי ומינלי. אינה תיעדה את ההתקדמות באמצעות הוולוגים היומיים שהעלתה לערוץ היוטיוב שלה, שפעל בין 3 ל-21 בנובמבר 2020.<ref></ref><ref></ref> אינה חשפה את שם האלבום ורשימת הרצועות שלו באמצעות פוסטים באינסטגרם ב-27 בנובמבר.<ref></ref><ref></ref> באותו התאריך, האלבום היה זמין להאזנה ביוטיוב ו-SoundCloud. בהמשך, הועלה לפלטפורמות האחרות, תוך שהיה זמין להורדה דיגיטלית כבר ב-4 בדצמבר 2020.<ref></ref>

== הפקה והוצאה ==
בתחילת דצמבר 2021, הכריזה אינה על העונה השנייה של Dance Queen's House,<ref name="alist"></ref> יחד עם טריילר נלווה שהתפרסם בערוץ היוטיוב שלה.<ref></ref> בניגוד לעונה הקודמת, הוולוגים הועלו כל יומיים ולא כל יום.<ref name="alist" /> אינה עבדה עם אותם כותבי השירים והמפיקים מהעונה הקודמת, אך הזמינה כמה אחרים ממדינות שונות.<ref></ref>

בפרק האחרון, חשפה אינה את שם האלבום, Champagne Problems, ואפשרה להזמין אותו מראש.<ref></ref> האלבום מכיל בסך הכל 15 שירים, החלק הראשון מעוצב כ-Champagne Problems #DQH1, והוא יצא לאור ב-7 בינואר 2022.<ref></ref>

== רשימת רצועות ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!גרסה
!חברת תקליטים
!<abbr>מקור</abbr>
|-
!rowspan="2" |כלל העולם
|7 בינואר 2022
|rowspan="2" |הורדה דיגיטלית • הזרמת מוזיקה
|Champagne Problems #DQH1
|rowspan="2" |גלובל
|<ref name="rel">Citations regarding the release of Champagne Problems #DQH1 in various countries:
*
*
*
*</ref>
|-
|11 במרץ 2022
|Champagne Problems #DQH2
|<ref name="rel2">Citations regarding the release of Champagne Problems #DQH2 in various countries:
*
*
*
*</ref>
|}

== קישורים חיצוניים ==

== הערות שוליים ==

קטגוריה:אלבומי 2022
קטגוריה:אלבומי אינה
קטגוריה:אלבומים באנגלית
קטגוריה:אלבומים שהוקלטו באולפן ביתי
טום גרנן

תומאס גרנן (באנגלית: Thomas Grennan; נולד ב-8 ביוני 1995), המוכר בשם הבמה טום גרנן (Tom Grennan), הוא זמר-יוצר וגיטריסט אנגלי.<ref name=":0"></ref><ref></ref>

ב-2022, הוא היה מועמד ב-2 קטגוריות בפרסי המוזיקה הבריטית (שיר בריטי ואמן רוק/אלטרנטיבי בריטי).<ref></ref>

== ביוגרפיה ==
גרנן נולד למשפחה אירית ב-8 ביוני 1995 בבדפורד, הממלכה המאוחדת. הוא למד בבית הספק הקתולי סנט תומאס מור. בגיל 18, הוא הותקף ברחוב.<ref name="ox"></ref><ref name="guardian"></ref> הוא התאמן ככדורגלן בקבוצות הכדורגל לוטון טאון, נורת'האמפטון טאון ואסטון וילה. הוא אוהד מנצ'סטר יונייטד.<ref></ref> הוא עבד תקופה מסוימת בקפה קוסטה.<ref name="bbcmusic"></ref><ref name="metro"></ref>

בעקבות ביצוע השיר "Seaside" של הקוקס במסיבה, הוא התחיל להופיע בתור מוזיקאי. הוא למד משחק באוניברסיטת סנט מרי .<ref name="guardian" /> בגיל 18, הוא התחיל להופיע עם הגיטרה אקוסטית שלו בהופעות פאב קטנות למשך כ-3 שנים. לאחר שהופיע בפאב פינסברי, הוצע לו חוזה הקלטות בחברת התקליטים אינסניטי רקורדס.<ref name="metro" /> המיני-אלבום הראשון שלו, Something in the Water, יצא ב-28 באוקטובר 2016. הפריצה הגדולה שלה התרחשה לאחר שהתארח בסינגל "All Goes Wrong" של צ'ייז & סטטוס .<ref></ref><ref></ref>

ב-2017, הוא היה מועמד לאמן פורץ הדרך של MTV לאחר שהופיע ב-Electric Ballroom, לונדון ב-2 בפברואר באותה שנה.<ref></ref>

ב-10 במרץ 2017, הוא הוציא את המיני-אלבום השני שלו, Release the Brakes.<ref></ref>

ב-21 ביוני 2017, הוא הקליט, לצד אמנים אחרים, בתקליט הצדקה, "Bridge over Troubled Water".

ב-26 ביולי 2017, הוא התארח, לצד אמנים אחרים, בווידאו קליפ של הסינגל "Boys" של צ'ארלי XCX.

ב-28 ביולי 2017, הוא הוציא את המיני-אלבום השלישי שלו, Found What I've Been Looking For.<ref name="fwiblf"></ref>

בהמשך השנה, גרנן הופיע בכיכר טרפלגר במהלך תערוכת F1 Live בלונדון לתמיכה בנהגי פורמולה 1.

במרץ 2018, הוא יצא לסיבוב הופעות ברחבי הממלכה המאוחדת.

אלבום האולפן הראשון שלו, Lighting Matches, יצא ב-6 ביולי 2018.

ב-8 בינואר 2021, הוא הוציא את הסינגל "Little Bit of Love". השיר הגיע, בשיאו, למקום השביעי במצעד הסינגלים הבריטי.

ב-19 בפברואר 2021, הוא הוציא, בשיתוף פעולה עם אלה הנדרסון, את הסינגל "Let's Go Home Together". השיר הגיע, בשיאו, למקום העשירי במצעד הסינגלים הבריטי.<ref name=":0" />

ב-12 במרץ 2021, הוא הוציא את אלבום האולפן השני שלו, Evering Road.

ב-4 ביוני 2021, הוא התארח בסינגל "By Your Side" של קלווין האריס. השיר הגיע, בשיאו, למקום התשיעי במצעד הסינגלים הבריטי, ולמקום השני במצעד הדאנס הבריטי.

ב-3 בספטמבר 2021, הוא הוציא את הסינגל "Don't Break the Heart". השיר הגיע, בשיאו, למקום ה-49 במצעד הסינגלים הבריטי.

ב-21 באוקטובר 2022, הוא הוציא, בשיתוף פעולה עם ג'ואל קורי, את הסינגל "Lionheart (Fearless)".

== דיסקוגרפיה ==
=== אלבומי אולפן ===
* 2018: Lighting Matches
* 2021: Evering Road

=== מיני-אלבומים ===
* 2016: Something in the Water
* 2017: Release the Brakes
* 2017: Found What I've Been Looking For

== קישורים חיצוניים ==

* 

== הערות שוליים ==

קטגוריה:זמרים-יוצרים בריטים
קטגוריה:זמרים בריטים
קטגוריה:פזמונאים בריטים
קטגוריה:כדורגלנים בריטים
קטגוריה:זמרי פופ בריטים
קטגוריה:גיטריסטים בריטים
קטגוריה:בריטים שנולדו ב-1995
ארנב לבן

ארנב לבן (באנגלית: White Rabbit) הוא סרט קולנוע, דרמה פסיכולוגית משנת 2013 בבימויו של טים מקאן ובכיכובם של ניק קראוזה, סם טראמל ובריט רוברטסון. התסריט לסרט נכתב על ידי אנתוני די פייטרו. הסרט עוסק בנער חולה נפש ובריון בית הספר התיכון, שחזיונותיו דוחקים בו לנקום. הסרט הופק על ידי רוברט יוקום (Burning Sky Films), שון סנגאני (SSS Entertainment) וג'קי לי מורגן. הסרט הוקרן בבכורה עולמית בפסטיבל הסרטים בציריך והוא מופץ בארצות הברית על ידי Breaking Glass Pictures.<ref name="Siegemund-Broka"></ref>

== עלילה ==
הרלון מקיי מתייסר בחזיונות מאז שאביו האלכוהוליסט הכריח אותו להרוג ארנב תמים בזמן ציד כילד. כעת, כשהרלון הוא נער מתבגר בתיכון, מחלת הנפש הלא-מאובחנת שלו מחמירה. הוא מתחיל לשמוע קולות, ואלה מעודדים אותו לבצע מעשים אלימים. כאשר ג'ולי, נערה צעירה מרדנית, עוברת לעיר ומתיידדת עם הרלון, דברים מוזרים מתחילים להופיע. כשהיא בוגדת בו, הגבול בין המציאות לדמיונו של הרלון מתחיל להיטשטש, והארנב יחד עם דמויות קומיקס דמיוניות אחרות לועגים לו לבצע פעולת נקמה אחת אחרונה.

== צוות השחקנים ודמויות ==
* ניק קראוזה - הרלון מקיי
* סם טראמל - דארל מקיי
* בריט רוברטסון - ג'ולי
* ראיין לי - סטיב
* ג'וש וורן - דואן
* דניס ויליאמסון - אליס
* לורנס טרנר - הארווי
* בילי סלוטר - ד"ר קלייטון

== הפקה ==
צילומי הסרט התרחשו באוגוסט 2012 בלואיזיאנה, ארצות הברית. הסרט צולם בשתי מצלמות דיגיטליות תוך 21 יום.

=== מוזיקה ===
פסקול הסרט הולחן על ידי ג'ון וינסנט מקולי, ויצא באופן דיגיטלי ב-20 בינואר 2015.

== הקרנת בכורה ==
הסרט הוקרן בבכורה ב-30 בספטמבר 2013 בפסטיבל הסרטים בציריך .<ref></ref><ref></ref> הוא יצא בקולנוע ובווידאו לפי דרישה בצפון אמריקה ב-13 בפברואר 2015.<ref></ref>

== מועמדויות ופרסים ==
{| class="wikitable sortable" width="95%"
! colspan="5" |פרסים
|-
! פרס
! תאריך הטקס
! קטגוריה
! מועמדים
! תוצאה
|-
| rowspan="1" | פסטיבל הסרטים של קטלינה 
| rowspan="1" | 28 בספטמבר 2014
| הסרט הטוב ביותר<ref></ref>
| שון סנגאני (SSS Entertainment)
| 
|-
| rowspan="3" | פסטיבל הסרטים של בוסטון 
| rowspan="3" | 30 בספטמבר 2014
| השחקן הטוב ביותר
| ניק קראוזה
| 
|-
| שחקן המשנה הטוב ביותר
| סם טראמל
| 
|-
| שחקנית משנה הטובה ביותר
| בריט רוברטסון
| 
|-
| rowspan="2" | פסטיבל הסרטים של צ'לסי 
| rowspan="2" | 19 באוקטובר 2014
| שחקן המשנה הטוב ביותר
| סם טראמל
| 
|-
| הצילום הטוב ביותר
| אלן מקינטייר סמית'
| 
|}

==קישורים חיצוניים==
* 

== הערות שוליים ==

קטגוריה:סרטים באנגלית
קטגוריה:סרטי דרמה אמריקאיים
קטגוריה:סרטי 2013
קטגוריה:סרטי מותחן פסיכולוגיים
קטגוריה:סרטים שצולמו בלואיזיאנה
Yorkshire Water

יורקשייר ווטר (באנגלית: Yorkshire Water) היא חברת המים של מחוזות יורקשייר, לינקולנשייר ודרבישייר באנגליה.<ref></ref>

החברה הוקמה כחלק מחוק המים האנגלי שחוקק בשנת 1973 והיא אחת מעשר חברות מים אזוריות.

משרדי החברה הראשים נמצאים בעיר ברדפורד, אנגליה והיא מעסיקה כ-2500 עובדים.

== היסטוריה ==
יורקשייר ווטר הוקמה בשנת 1973 כחלק מחוק המים שחוקק על ידי ממשלתו של אדוארד הית' במטרה לייעל ולשפר את שירותי המים המקומיים ולחסוך כסף.

בשנת 1989, הופרטו כל חברות המים באנגליה על מנת שיוכלו לקבל השקעות, לגייס כספים ולהגביר את התחרות.

בחודש יוני 1996, נקנסה החברה בסכום של כ-40 מיליון פאונד על ידי הרגולטור האחראי על שירותי המים באנגליה (Ofwat)<ref></ref>.

בשנת 1999, נרכשה יורקשייר ווטר על ידי חברת קלדה (Kelda), תמורת כ-3 מיליארד פאונד.

בשנת 2007, ספגה החברה ביקורות רבות, לאחר שבזמן הסופה שהתרחשה, תחנות שאיבת המים שלה קרסו והציפו אלפיים בתים בקינגסווד וברנשולם<ref></ref>.

בשנת 2008, נרכשה החברה על ידי קרן השקעות הבנויה מחברות HSBC ו-Cititgroup<ref></ref><ref></ref>.

== קישורים חיצוניים ==
* 

* [https://www.themarker.com/wallstreet/europe/1.1861649 חברות המים בבריטניה לא משלמות מס - אך מעניקות בונוסים לבכירים], אתר דה מרקר

== הערות שוליים ==

*
קטגוריה:חברות בריטיות
קטגוריה:יורקשייר
ויין אדם פורד

ויין אדם פורד (באנגלית: Wayne Adam Ford, נולד ב-3 בדצמבר 1961) הוא רוצח סדרתי אמריקאי<ref></ref>.

== ראשית חייו ==
פורד נולד בפטלומה, קליפורניה. בן שני לאב אמריקאי ואמא גרמניה. כשפורד היה רק בן שנתיים, הוא נפל ממדרגה ונפגע בראשו. הוריו התגרשו כשהוא היה בן עשר, ואביו נישא לאישה אחרת. בנובמבר 1980, כשהוא היה בן שמונה עשרה, פורד נפגע על ידי נהג שיכור. הוא סבל מפגיעה בראשו, והחל לפתח הפרעות התנהגותיות, דבר שהוביל לאשפוזו מספר פעמים. מאוחר יותר, הוא אובחן כסובל מהפרעת אישיות גבולית. פורד נעצר מספר פעמים בחשד שהוא הכה זונות, התאכזר לבעלי חיים, וגם במקרה אחד של ניסיון לאונס. פורד נשר מהלימודים בבית הספר התיכון, ולאחר מכן התגייס לחיל הנחתים של ארצות הברית, שם הוא שרת במשך שש שנים, עד שהוא שוחרר ב-1985. פורד התחתן פעמיים, והתגרש פעמיים. מאשתו השנייה, נולד לו ילד בשם מקס. לאחר הגירושין מאשתו השנייה, החל פורד לצרוך שירותי זנות בתדירות גבוהה<ref></ref>.

== הרציחות ==
ב-14 באוקטובר 1997, פורד רצח את הקורבן הראשון שלו. הייתה זאת אישה, שזהותה מעולם לא התגלתה, אם כי מעריכים כי במותה הגיל שלה היה בין 18 ל-25. במאי 1998, פורד רצח את טינה רנה גיבס, אישה מלאס וגאס שעסקה בזנות. בספטמבר 1998, רצח פורד אישה נוספת, לנט דייון וייט, בת 25. הקורבן הרביעי של פורד הייתה פטריסיה אן תמז, בת 29. על פי המשטרה, פורד שילם לה בעבור שירותי מין, ואז חנק אותה למוות<ref></ref>.

== לאחר הרציחות ==
בנובמבר 1998, פורד הסגיר את עצמו למשטרה, והודה בארבעה מעשי רצח שהוא ביצע<ref></ref>. ב-27 ביוני 2006, פורד הורשע בארבעה סעיפים של רצח, ובאוגוסט של אותה שנה נגזר עליו עונש מוות<ref></ref>.

== הערות שוליים ==

קטגוריה:רוצחים סדרתיים אמריקאים
קטגוריה:אנשים עם הפרעת אישיות גבולית
קטגוריה:אמריקאים שנולדו ב-1961
הבדיחה המצחיקה בעולם

הבדיחה המצחיקה בעולם (באנגלית: The Funniest Joke in the World) הוא מערכון פופולרי של מונטי פייתון מתוכנית הטלוויזיה "הקרקס המעופף". הוא הופיע לראשונה בפרק הראשון של הסדרה, ומאוחר יותר גם בסרט "ועכשיו למשהו שונה לגמרי". המערכון עוסק בבדיחה כה מצחיקה שהיא הורגת מצחוק את כל מי ששומע אותה. המערכון מסופר (כנהוג בסדרה) בצורת כתבה דוקומנטרית, כאשר חלק מאירועי הסיפור מוסברים על ידי קריין, וחלקם מוסברים על ידי כתב חדשות בשטח, המראיין דמויות שונות.

== עלילה ==
במערכון המקורי, הבדיחה נכתבת בערך בשעה 11:00, על ידי ארנסט סקריבלר (Scribler, באנגלית: "משרטט"), מחבר בדיחות, אשר נהרג רגעים ספורים לאחר מכן. לאחר מותו, אימו נכנסת, מגלה אותו על הרצפה, קוראת את הבדיחה, ומתה אף היא. לאחר מכן, כתב חדשות מספר שהמשטרה סגרה את המתחם ובלש מהסקוטלנד יארד עומד להיכנס לבית ולנסות להוציא את הבדיחה. השוטר נעזר במוזיקה עגמומית המנוגנת ברקע ובקינתם של שאר השוטרים כדי להישאר רציני, אך זה לא מספיק כנגד הבדיחה, והשוטר מוצא את מותו.

תוך זמן מה, הצבא הבריטי החל להראות עניין בפוטנציאל הבדיחה כנכס קרבי. במהלך החורף של שנת 1943, מתרגמים צבאיים עבדו על המרת הבדיחה לגרמנית, כדי שתשמש נגד הנאצים במלחמת העולם השנייה. למען ביטחונם, כל מתרגם עבד רק על מילה אחת (אחד המתרגמים, שנחשף לשתי מילים, אושפז לכמה שבועות), ובינואר של אותה השנה, הבדיחה הייתה מוכנה לשימוש כך שרק חיילי האויב יוכלו להבין אותה.

ב-8 ביולי 1944 נעשה שימוש בבדיחה לראשונה נגד האויב בשדה הקרב ביערות ארדן. היחידה הבריטית, תחת אש מצד הגרמנים, מקריאה בקול את הבדיחה מפתק, ומתוך הסבך נופלים חיילי האויב ומתים (נאמר שהבדיחה הייתה חזקה פי 60,000 מהבדיחה שהייתה לבריטניה לפני המלחמה). כעת עובר המערכון לשבוי בריטי הנחקר על ידי קציני גסטאפו, במטרה לגלות את תוכן הבדיחה. השבוי נמלט על ידי כך שהוא נכנע ומספר לשוביו את הבדיחה, והם מתים לאחר מכן. בסתיו 1944, בפנמינדה, הגרמנים ניסו גם הם לפתח בדיחה. בדצמבר הבדיחה הייתה מוכנה ושודרה באנגלית לבריטים ברדיו, עם תוצאות מרשימות פחות. בשלב זה, זה כבר לא שינה, כי ב-1945 המלחמה הסתיימה.

לאחר תום המלחמה, "לוחמת בדיחות" נאסרה בוועידת ז'נבה, והעותק האחרון של הבדיחה נקבר בברקשייר בשנת 1950 תחת המצבה "יד לבדיחה האלמונית" ("To the unknown joke").

== תוכן הבדיחה ==
הקהל לא נחשף לגרסה האנגלית המקורית של הבדיחה, אבל כן שומעים אותה נאמרת בגרמנית כמה פעמים במהלך המערכון, מה שהוביל לניסיונות לתרגם אותה על ידי מעריצים. למשך תקופה מסוימת, אם משתמש היה מנסה לתרגם את הבדיחה מגרמנית בגוגל תרגום, האתר היה מחזיר "שגיאה" כחלק מהבדיחה . היו הרבה ניסיונות ותיאוריות לגבי משמעות הבדיחה<ref></ref>, אבל המשמעות הגרמנית שלה היא ככל הנראה בין ג'יבריש לגרמנית משובשת מאוד (ייתכן שזה משום שהמתרגמים לא תקשרו זה עם זה ותרגמו מילים בנפרד).

ניסוח הבדיחה בגרמנית הוא: 

== הערות שוליים ==

קטגוריה:מונטי פייתון - מערכונים
הוועידה הלאומית

הוועידה הלאומית או הקוֹנבֶנט (בצרפתית: Convention nationale) הייתה הפרלמנט בימי המהפכה הצרפתית שהחליף את האספה המכוננת הלאומית שכיהנה למשך שנתיים ואת האספה המחוקקת שכיהנה למשך שנה. הקונבנט הלאומי שנוצר בעקבות ההתקוממות הגדולה ב-10 באוגוסט 1792 שימש גם כממשל של רפובליקה תוך כדי הרחקת המלך מהשלטון. הקונבנט ישב כבית מחוקקים חד-ביתי בין 20 בספטמבר 1792 ל-26 אוקטובר 1795 (4 ברומר לשנת ד לפי לוח השנה שאימץ)
הקונבט קם בעקבות צו האספה המחוקקת על השהייה זמנית של המלך לואי השישה עשר ועל כינוס הקונבנט לצורך חקיקת חוקה ללא מונרכיה. חידוש אחר היה הצו שלפיו חברי הקונבנט ייבחרו על ידי גברים תושבי צרפת מגיל 21 ומעלה, בעלי מגורים בצרפת למשך שנה ובעלי פרנסה. הקונבנט הלאומי היה איפוא הפרלמנט הצרפתי הראשון שנבחר לפי עקרון זכות הבחירה ללא הבדל מעמד חברתי.
החל מאפריל 1793 עבר השלטון במדינה מידי הקונבנט לידי הוועד לשלום הציבור המצומצם. במשך 8 חודשים מסתיו 1793 ועד לאביב 1794 כשהוועד לשלום הציבור נשלט על ידי מקסימיליאן רובספייר ובני בריתו, התחולל השלב הרדיקלי והעקוב מדם של המהפכה הצרפתית, הידוע כשלטון הטרור. 
אחרי נפילתו של רובספייר, כיהן הקונבנט עוד שנה עד לכתיבת חוקה חדשה שפתחה את תקופת הדירקטורט.

==קישורים חיצוניים==

* 

קטגוריה:הרפובליקה הצרפתית הראשונה
קטגוריה:המהפכה הצרפתית
קטגוריה:פרלמנטים
קטגוריה:ממשלות
קטגוריה:אספות מכוננות
This Mountain

"This Mountain" (בעברית: "ההר הזה") הוא סינגל שהוקלט על ידי הזמרת-יוצרת הקנדית-מרוקאית פאוזיה. את השיר הוציאה לאור ב-10 באוקטובר 2018 חברת התקליטים אטלנטיק רקורדס, כסינגל שלא מתוך אלבום אולפן.

== רקע ==
השיר נכתב והולחן על ידי פאוזיה. מילותיו עוסקות בקושי של האדם להתגבר על מכשולים בחייו. ה"הר" מסמל מהמורה בדרכו של האדם. לאחר שהצליח לטפס לפסגה, הוא עובר בדרך הסלולה והקלה של הירידה. הווידאו קליפ של השיר הועלה לעמוד היוטיוב הרשמי של פאוזיה ב-10 באוקטובר 2018 גם כן. לאורכו, מופיעה הזמרת בנוף קבוע של יער, הנמצא בפסגת ההר עליו טיפסה. בחלק מהסצנות היא שרה את מילות השיר כשהיא שוחה באגם. "This Mountain" פורסם גם בפלטפורמת הספוטיפיי, שם צבר כ-28 מיליון השמעות.

== קישורים חיצוניים ==

== הערות שוליים ==

קטגוריה:שירי פאוזיה
קטגוריה:שירים באנגלית
Born Without a Heart

"Born Without a Heart" (בעברית: "נולד ללא לב") הוא סינגל שהוקלט על ידי הזמרת-יוצרת הקנדית-מרוקאית פאוזיה. את השיר הוציאה לאור ב-28 במרץ 2019 חברת התקליטים אטלנטיק רקורדס. הוא נכלל כרצועה השישית והאחרונה במיני-אלבום הראשון של הזמרת, שכלל גרסאות מיוחדות לחלק משיריה, Stripped. השיר צבר כ-39 מיליון השמעות בפלטפורמת הספוטיפיי.

== רקע ==
השיר נכתב והולחן על ידי פאוזיה. האודיו הרשמי של "Born Without a Heart" פורסם בעמוד היוטיוב הרשמי של הזמרת ב-28 במרץ 2019. לאחר מכן היא פרסמה את גרסת ה-Stripped של השיר, לצד שני וידאו קליפים שונים. גרסה זו בוצעה בסגנון בלדה ווקאלית. בקליפ הראשון ביצעה פאוזיה את מילות השיר בבית עם אורות כתומים, צהובים ואדומים. לאורך כל הקליפ השני פאוזיה הייתה כלואה בכלוב זכוכית. כשהיא הגיעה לפזמון האחרון של "Born Without a Heart", נופץ כלוב הזכוכית והוצגו כמה סצנות מהקליפ של "This Mountain".

ב-4 בספטמבר 2020 ביצעה פאוזיה את "Born Without a Heart", כחלק מקונצרט יומי של שירי Stripped.

== קישורים חיצוניים ==

== הערות שוליים ==

קטגוריה:שירי פאוזיה
קטגוריה:שירים באנגלית
יעקב סלומון (עורך דין)

יעקב סלומון (1905 – 16 בינואר 1980) היה עורך דין שפעל בארץ ישראל בתקופת המנדט ובהמשך במדינת ישראל, ממקימי משרד עורכי הדין "יעקב סלומון, ליפשיץ ושות'".

==ביוגרפיה==
יעקב סלומון נולד בירושלים, בן לחיים סלומון ונכד ליואל משה סלומון. למד בבית הספר תחכמוני. למד משפטים בליברפול שבאנגליה והוסמך ב-1928 כבאריסטר. שב לירושלים והצטרף למשרד ש. הורוביץ ושות'. ב-1930 פתח שלוחה של המשרד בחיפה, שהפכה למשרד "יעקב סלומון, ליפשיץ ושות'".

היה בא כוחן של משפחת רוטשילד וחברת פיק"א. בשליחותם יצא לסוריה כדי רכוש קרקעות ברמת הגולן, נעצר שם והואשם בריגול, וישב בכלא במשך שלושה חודשים, עד לשחרורו באמצעות שוחד.

עמד בראש יחידת הקשר לממשל הבריטי בחיפה שבראשות יו צ'ארלס סטוקוול, שימש כיועצו של דוד בן-גוריון בחיפה והיה חבר ועדת המצב בעיר. שימש יועץ משפטי לראשי עיריית בתקופת המנדט. יחד עם שותפו, עו"ד נפתלי ליפשיץ, והמפקד הצבאי משה כרמל חתם בשם "ההגנה" על הסכם הכניעה של ערביי חיפה בערב פסח תש"ח.

סלומון היה עורך דין בולט, ובין השאר ייצג את כלואי ההגנה בימי "השבת השחורה", את הנאשמים בפרשת סילבסטר, את ראש הש"י איסר בארי, את ראש אמ"ן בנימין גיבלי ("הקצין הבכיר") בפרשת "העסק הביש", את הפיזיקאי שנאשם בריגול קורט סיטה, את יששכר שדמי בפרשת טבח כפר קאסם ועוד.

בתחילת 1948 היה חבר במועצה המשפטית של המוסדות הלאומיים, שתפקידה היה לגבש את מערכת המשפט שתקום לאחר הקמת המדינה. במסגרת זו היה יושב ראש ועדת חוקי הים והאוויר וחבר בוועדת החוק המסחרי ובוועדת חוק הקרקעות.

בשנת 1955 היה חבר בוועדת רטנר - ועדת חקירה בראשות יוחנן רטנר שבה השתתף גם דניאל אוסטר, שבדקה האם יש לבטל את הממשל הצבאי על ערביי ישראל והחליטה כי אין מנוס מהמשך הממשל הצבאי.

נמנה עם מייסדי החבל הימי לישראל, בית הספר הימי בחיפה, המוזיאון הימי הלאומי, הפנימייה הצבאית לפיקוד בחיפה והמועצה הלאומית למניעת תאונות. בשנת 1967 נרתם לשיקום בית הכנסת החורבה שבמרכז הרובע היהודי בעיר העתיקה בירושלים, ובהמשך הצליח לעניין את לואי קאהן מפילדלפיה, שנחשב לגדול האדריכלים היהודיים בעולם דאז, לסייע בתכנון המבנה החדש וסביבתו.

היה יושב ראש הדירקטוריון של חברת תעשיות אלקטרוכימיות עם הקמתה.

היה נשוי עד לפטירתו לשרה, שנמנתה עם מייסדי בית הספר חוגים, ולהם שתי בנות.

נפטר ב-16 בינואר 1980 ונקבר בבית הקברות חוף הכרמל.

בשנת 1980, לאחר מותו, יצא לאור ספרו האוטוביוגרפי "בדרכי שלי".

על שמו נקרא רחוב בשכונת נווה שאנן, חיפה.

==לקריאה נוספת==
* יעקב סלומון, בדרכי שלי, הוצאת עידנים, 1980
* 'החבל הימי לישראל בפעולותיו'. תל אביב, תש"ו. [https://sfathayam.com/wp-content/uploads/2023/03/pml-report-1946.pdf עותק סרוק] באתר [https://sfathayam.com/ שפת הים] – ים וספנות בעיתוני ההשכלה, התחייה והיישוב.
==קישורים חיצוניים==
* 
* 

==הערות שוליים==

קטגוריה:עורכי דין ישראלים
קטגוריה:עורכי דין ביישוב
קטגוריה:דירקטורים ישראלים
קטגוריה:אנשי היישוב ילידי הארץ
קטגוריה:משפחת סלומון (הראש"ז)
קטגוריה:בוגרי בית הספר תחכמוני (ירושלים)
קטגוריה:אישים הקבורים בבית הקברות חוף הכרמל
קטגוריה:ישראלים שנולדו ב-1905
קטגוריה:ישראלים שנפטרו ב-1980
Moth to a Flame

Moth to a Flame הוא סינגל של להקת התקליטנים השוודית Swedish House Mafia והזמר-יוצר הקנדי דה ויקנד. השיר התפרסם ב-22 באוקטובר 2021 דרך ריפבליק רקורדס, כסינגל השלישי מתוך אלבום הבכורה Paradise Again, של Swedish House Mafia.

== רקע והפצה ==
שמועות לגבי שיתוף פעולה פוטנציאלי בין Swedish House Mafia לדה ויקנד החלו להופיע כאשר הקבוצה חתמה עם המנהל של דה ויקנד "סאל", באפריל 2021. מאוחר יותר, במהלך פרק של תוכנית הרדיו של דה ויקנד, "Memento Mori", הוא אמר ש"השוודים נחתו בלוס אנג'לס". לאחר מכן נחשף קטע מהשיר במהלך הופעה של Swedish House Mafia בטקס פרסי הווידאו קליפים של MTV לשנת 2021 שנערך בספטמבר. ב-19 באוקטובר, הקבוצה והזמר חשפו חלק נוסף מהשיר ולאחר מכן הודיעו שהוא יתפרסם ב-22 באוקטובר.

ב-3 בינואר 2022 הוציאו Swedish House Mafia גרסה מוארכת של השיר.

== ביקורות ==
השיר זכה לשבחים נרחבים. סטאר בונבנק ממגזין בילבורד אף השווה את השיר אל הלהיט של דה ויקנד משנת 2019 "Blinding Lights".

== וידאו קליפ ==
הקליפ לשיר יצא ב-22 באוקטובר 2021 לצד יציאת הסינגל והוא בוים על ידי אלכסנדר וסלי. <ref></ref>

== היסטוריית יציאות לאור ==
{| class="wikitable plainrowheaders"
! scope="col" | אזור
! scope="col" | תאריך יציאה
! scope="col" | פורמט
! scope="col" |חברת תקליטים
|-
! scope="row" | עולם
| 22 באוקטובר 2021
|הורדה דיגיטלית
| rowspan="2" |ריפבליק
|-
! scope="row" | ארצות הברית
| 26 באוקטובר 2021
| rowspan="2" | רדיו להיטים עכשוויים
|-
! scope="row" | רוסיה
| 27 באוקטובר 2021
| יוניברסל
|}

== קישורים חיצוניים ==

* 
* 

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי דה ויקנד
קטגוריה:שירים באנגלית
קטגוריה:שירים שנכתבו על ידי דה ויקנד
קטגוריה:שירי מוזיקת דאנס אלקטרונית
קטגוריה:שירי סינת'-פופ
קטגוריה:שירי פלטינה בארצות הברית
קטגוריה:סינגלים בהוצאת ריפבליק רקורדס
One Right Now

One Right Now הוא סינגל של הראפר והזמר האמריקאי פוסט מאלון ושל הזמר והיוצר הקנדי דה ויקנד. הוא הופץ על ידי חברת התקליטים ריפבליק רקורדס ב-5 בנובמבר 2021.

== רקע ==
ב-2 בנובמבר 2021, פרסמו דה ויקנד ופוסט מאלון קטע באורך 7 שניות מהשיר שכותרתו "PM&TW-ORN-Update.5.nonhyped.w1.mp3" בחשבונות האינסטגרם שלהם. הפוסט זכה למעל 150,000 לייקים תוך שעה בלבד. אמנם בתחילה לא היה ידוע מה עומד להיות שם השיר, המנהל של מאלון, דרה לונדון, חשף כי שיתוף הפעולה ייקרא "One Right Now". הסינגל הוא הסינגל הראשון שבו האמנים משתפים פעולה.

== וידאו קליפ ==
הקליפ של "One Right Now" יצא לאור ב-15 בנובמבר 2021. בסרטון, פוסט מאלון ודה ויקנד מנהלים קרב יריות עם הצוותים שלהם, ומסיימים בכך שהם יורים זה בזה בו זמנית.

== היסטוריית יציאה לאור ==
{| class="wikitable plainrowheaders"
! אזור
! תאריך יציאה
! פורמט
! חברת תקליטים
|-
! scope="row" | עולם
| rowspan="2" | 5 בנובמבר 2021
|הורדה דיגיטלית
| ריפבליק
|-
! scope="row" | איטליה
| rowspan="2" | רדיו להיטים עכשוויים
| יוניברסל
|-
! scope="row" | ארצות הברית
| 9 בנובמבר 2021
| ריפבליק
|}

==קישורים חיצוניים==

קטגוריה:שירי 2021
קטגוריה:סינגלים מ-2021
קטגוריה:שירי פוסט מאלון
קטגוריה:שירי דה ויקנד
קטגוריה:שירים באנגלית
קטגוריה:שירים שנכתבו על ידי דה ויקנד
קטגוריה:שירים שנכתבו על ידי לואי בל
קטגוריה:שירים שהופקו על ידי לואי בל
קטגוריה:שירי סינת'-פופ
קטגוריה:וידאו קליפים שבוימו על ידי טאנו מוינו
קטגוריה:סינגלים בהוצאת ריפבליק רקורדס
אלר קולטריין

אלר קולטריין קיני סלמון (באנגלית: Ellar Coltrane Kinney Salmon; נולד ב-27 באוגוסט 1994) הוא שחקן ודוגמן אמריקאי.

== ביוגרפיה ==
קולטריין נולד באוסטין, טקסס לג'נבייב (לבית קיני), מטפלת בעזרת סוסים לאנשים אוטיסטים,<ref name="austin monthly"></ref> ולברוס סלמון, מוזיקאי.<ref name="vulture"></ref> הוריו התגרשו כשהיה בן תשע, ואמו נישאה שוב לאחר מכן.<ref name="mother jones"></ref> אחותו למחצה של קולטריין, אוולין, נולדה כשהוא היה בן אחת עשרה.<ref name="austin monthly" /><ref name="vulture" />

==קריירה==
ב-2001, בגיל שש, לוהק קולטריין על ידי הבמאי ריצ'רד לינקלייטר לתפקיד בסרט הקולנוע "התבגרות" סרט התבגרות אמריקאי שכתב וביים לינקלייטר. הסרט יצא לאקרנים ב-2014 ועלילתו עוקבת אחר סיפור התבגרותו של ילד בטקסס מגיל 6 ועד כניסתו למכללה. בסרט מככבים לצד קולטריין פטרישה ארקט, אית'ן הוק ולורליי לינקלייטר. הסרט צולם על פני 12 שנים במהלכן השחקנים הראשיים מתבגרים בדומה לדמויות אותן הם מגלמים. קולטריין זכה בשנת 2014 בפרס איגוד מבקרי הקולנוע האמריקאי בקטגוריית השחקן הצעיר הטוב ביותר. הסרט זכה בשלושה פרסי גלובוס הזהב: לסרט הטוב ביותר, לבמאי הטוב ביותר ולשחקנית המשנה הטובה ביותר (ארקט), היה מועמד לשישה פרסי אוסקר וזכה בפרס לשחקנית המשנה הטובה ביותר.<ref></ref> במהלך ילדותו של קולטריין, הוא הופיע גם בסרטים נוספים, בהם תפקיד קטן בסרטו של לינקלייטר משנת 2006, "פאסט פוד".<ref name="thr"></ref>

בשנת 2016, כיכב קולטריין בסרט הדרמה "בארי" אודות ברק אובמה, שהוקרן בבכורה בפסטיבל הסרטים הבינלאומי בטורונטו.<ref></ref> בשנה שלאחר מכן, הוא שיחק עם אמה ווטסון בעיבוד הקולנועי של הבמאי דייב אגרס לרומן "המעגל", אשר הוקרן לראשונה בפסטיבל הסרטים טרייבקה.<ref></ref>

קולטריין הוא גם דוגמן המיוצג על ידי סוכנות דוגמנות. בין היתר הופיע במגזיני אופנה בהם מגזין ווג לגברים.

==חיים אישיים==
קולטריין משתמש בכינוי גוף "Singular they" (כינוי גוף לא ממוגדר) <ref></ref> קולטריין דיבר על חוסר הנוחות שלו עם תפקידים מגדריים בינאריים: "בשבילי התיחום המגדרי הבינארי תמיד הרגיש כמו... מצמרר, כמו הדמות הזו שאני צריך לשחק."<ref></ref>

== פילמוגרפיה ==
=== קולנוע ===
{| class="wikitable sortable"
! שנה
! סרט
! תפקיד
! הערות
|-
| 2002
| הגונב מגנב אדיוט
| ארל קרסט הצעיר
|
|-
| 2006
| פאסט פוד
| ג'יי אנדרסון
|
|-
| 2009
| Hallettsville
| טיילר ג'נסן הצעיר
|
|-
| 2014
| התבגרות
| מייסון אוונס ג'וניור.
| צולם בין השנים 2002–2013
|-
| 2016
| בארי
| ויל
|
|-
| rowspan="3" | 2017
| המעגל
| מרסר רגאלדו
|
|-
| The Last Movie Star
| שיין מקאבוי
|
|-
| Blood Money
| ויקטור
|
|-
| 2018
| The Man Who Killed Hitler and Then the Bigfoot
| פקיד קבלה
|
|-
| 2019
| ליל קיץ
| ג'יימסון פורד
|
|-
|2020
|The Get Together
|"פנים מקועקעות"
|
|-
|2021
|גנבי כל העולם
|דין
|
|-
| rowspan="2" |טרם פורסם
|Drowned
|ילד
|
|-
|The Weird Kidz
|וייט
|דיבוב
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2020
|ציפור אלוהים שבשמיים
|סלמון בראון
|מיני-סדרה
|}

==קישורים חיצוניים==

== הערות שוליים ==

קטגוריה:א-בינארים
קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:דוגמנים אמריקאים
קטגוריה:אמריקאים שנולדו ב-1994
הנס פרדריק בליכפלדט

הנס פרדריק בליכפלדט (בדנית: Hans Frederik Blichfeldt; 9 בינואר 1873 – 16 בנובמבר 1945, פאלו אלטו) היה מתמטיקאי אמריקאי ממוצא דני שמתמחה בתורת החבורות וחקר תבנית ריבועית.

== ביוגרפיה ==
בליכפלדט נולד בעיירה קטנה בדנמרק. בשנת 1881 המשפחה עברה לקופנהגן. בשנת 1888 הוא התקבל לאוניברסיטת קופנהגן, אך משפחתו לא יכלה לעמוד בתשלומי לימודים. בעקבות כך בליכפלדט עבר לארצות הברית ועבד מספר שנים בעבודות מזדמנות. בשנת 1894 הוא התקבל לאוניברסיטת סטנפורד שאז לא דרשה תשלום עבור הלימודים. הוא סיים לימודים בשנת 1896 וכעבר שנה קיבל תואר שני. בעזרת מלגת לימודים שהוא קיבל מהאוניברסיטה, בליכפלדט נסע לאירופה ובשנת 1898 סיים עבודת דוקטורט באוניברסיטת לייפציג בהדרכת סופוס לי.

בליכפלדט חזר לסטנפורד ובשנת 1913 מונה לפרופסור. בשנת 1927 הוא קודם לראש קתדרה ונהל אותה עד לפרישה בשנת 1938.

בשנת 1912 הוא היה סגן נשיא של האגודה האמריקאית למתמטיקה.

העבודה הראשונה של בליכפלדט פורסמה עוד בשנת 1896. בהמשך הוא חקר את תחום תורת החבורות. בשנת 1914 הוא פרסם מחקר בו הזכיר את משפט בליכפלדט. בהמשך הוא פרסם עבודות הקשורות לקבוע הרמיט.

==קישורים חיצוניים==

* 

קטגוריה:סגל אוניברסיטת סטנפורד
קטגוריה:בוגרי אוניברסיטת סטנפורד
קטגוריה:בוגרי אוניברסיטת לייפציג
קטגוריה:מתמטיקאים אמריקאים
קטגוריה:מתמטיקאים דנים
קטגוריה:מהגרים מדנמרק לארצות הברית
קטגוריה:אמריקאים שנולדו ב-1893
קטגוריה:אמריקאים שנפטרו ב-1945
ז'וז'ה רובוז

ז'וז'ה רובוז (במקור רוט, בהונגרית: Roboz Zsuzsa; בודפשט, 15 באוגוסט 1939 [או 1934?]<ref></ref> – לונדון, 11 ביוני 2012) הייתה ציירת יהודייה-הונגרייה-אנגלייה.

== ביוגרפיה ==
ז'וז'ה רובוז נולדה במשפחה יהודית. אביה, במאי התיאטרון אימרה רובוז, ניספה בבודפשט כקורבן השואה. עוד בצעירותה עזבה ז'וז'ה רובוז את הונגריה, כבר ב-1947 והגיעה לבריטניה. מאז חייתה בחו"ל. היא גדלה אצל לאיוש פלדש, מנהל הסניף ההונגרי של אולפן הסרטים סרטי פרמאונט, שנשא לאישה את אחות אביה, אילונה רובוז.

בשנת 1954 סיימה רובוז את לימודיה באקדמיה המלכותית לאמנויות (London Royal Academy of Art School). במשך השנתיים לאחר מכן הייתה תלמידתו של המאסטר פייטרו אניגוני בפירנצה. בשנת 1957 הוענק לה פרס האקדמיה המלכותית לאמנויות. תערוכת היחיד הראשונה שלה נפתחה ב-1960 בלונדון. בלטו הפורטרטים והציורים שלה בסגנון ריאליסטי המתארים שחקנים, רקדני בלט ומוזיקאים. חלק מיצירותיה נשמרות במוזיאון לאמנות יפה (בודפשט).

בשנת 1991, לזכר אביו, ייסדה את "פרס הזיכרון לאמנות אימרה רובוז" בתיאטרון הקומדיה של בודפשט. הפרס הוענק לראשונה לאישטוואן הורבאי, ולאחר מכן לשחקנים מצטיינים רבים ולבמאים מובילים.<ref></ref>

== תערוכותיה ==
* היו לה כמה תערוכות יחיד בלונדון
* 1962, 1968: פריז
* 1980: בריסל
* 1982: בוסטון
* 1985: בודפשט, תיאטרון ארקל
* 1988: בודפשט, גלריה ויגדו
* 1989: ניו יורק

רובוז הציגה בתערוכה השנייה של אמנים הונגרים שהתגוררו בחו"ל (היכל האמנות (בודפשט), 1982), שנערכה בשם "כבוד למולדת".

== לקריאה נוספת ==
* 
* 
* 

== הערות שוליים ==

קטגוריה:יהודיות הונגריות
קטגוריה:ניצולות השואה
קטגוריה:ציירות יהודיות
קטגוריה:מהגרות לממלכה המאוחדת
קטגוריה:ציירים יהודים הונגרים
קטגוריה:ציירות בריטיות
קטגוריה:בודפשט: אישים
קטגוריה:יהדות בודפשט
קטגוריה:ציירים הונגרים
קטגוריה:בריטיות שנולדו ב-1939
קטגוריה:בריטים שנולדו ב-1939
קטגוריה:הונגרים שנולדו ב-1939
קטגוריה:בריטיות שנפטרו ב-2012
קטגוריה:בריטים שנפטרו ב-2012
Zappos

זאפוס (באנגלית: Zappos) היא חברה אמריקאית המוכרת נעליים וביגוד באמצעות פלטפורמת מסחר אלקטרוני.

החברה מעסיקה כ-1,500 עובדים ומספקת שירותים ללקוחות שונים מרחבי העולם.

מטה החברה הראשי נמצא בעיר לאס וגאס, ארצות הברית.

בחודש יולי 2009, רכשה חברת אמזון את כל מניות החברה שהיו בשווי של כ-1.2 מיליארד דולר<ref name=":0"></ref><ref name=":1"></ref><ref name=":2"></ref>.

== היסטוריה ==
זאפוס הוקמה בשנת 1999 על ידי ניק זווינמורן תחת השם Shoesite.com במטרה למכור נעליים באופן מקוון.

בשנת 2000, גייסה החברה כ-1.6 מיליון דולר בסבב גיוס בהובלת קרן Venture Frogs.

בשנת 2001, הכריזה החברה שהיקף המכירות שלה הגיע לסכום של כ-8.5 מיליון דולר.

בשנת 2004, הגדילה היקף המכירות שלה לסכום של כ-184 מיליון דולר וגייסה כ-35 מיליון דולר בסבב גיוס בהובלת קרן Sequoia Capital.

בשנת 2007, החלה למכור ביגוד, שעונים, תיקים וצעצועים לילדים.

בשנת 2008, הכריזה החברה שמכירותיה חצו את רף המיליארד דולר והיא הופיעה במקום ה-23 בדירוג החברות של כתב העת Fortune.

בחודש יולי 2009, רכשה חברת אמזון את כל מניות החברה שהיו בשווי של כ-1.2 מיליארד דולר.

בשנת 2012, מוזגו מחסני החברות והועברו למחסני אמזון בקנטקי. באותה שנה דיווחה החברה שמסדי הנתונים שלה נפרצו, ומסמכים רגישים עם פרטיהם של כ-24 מיליון לקוחות דלפו לרשת.

==לקריאה נוספת==
* טוני שיי, עובדים מאושרים יוצרים חברה עשירה - פיתוח תרבות ארגונית אחרת כמודל להצלחה עסקית, מטר - הוצאה לאור, 2012. 
* בראד סטון, החנות שיש בה הכל: ג'ף בזוס ועלייתה של אמזון, מטר - הוצאה לאור, 2014. עמ' 253 - 256

== קישורים חיצוניים ==

* 

*[https://www.themarker.com/technation/1.552955 ערן גפן על עובדי ההיי-טק: "מהפכות לא עושים עם ליסינג ותלושי תן ביס"], באתר דה מרקר
* [https://forbes.co.il/הטרגדיה-של-טוני-הסיה-כך-מצא-את-מותו-מיי/ הטרגדיה של טוני הסיה: כך מצא את מותו מייסד Zappos], באתר פורבס
* [https://www.pc.co.il/news/99635/ RSA השיקה כלי חדש למניעת פריצה לבסיסי נתונים פיננסיים], באתר אנשים ומחשבים

== הערות שוליים ==

קטגוריה:חברות אופנה אמריקאיות
Raging

"Raging" הוא סינגל של התקליטן הנורווגי, קייגו, בשיתוף הלהקה האירית, קודאליין. השיר נמצא באלבום האולפן הראשון של קייגו, Cloud Nine. השיר יצא, על ידי חברת התקליטים סוני מיוזיק אנטרטיינמנט, ב-1 באפריל 2016.<ref></ref>

נכון לינואר 2022, השיר הושמע למעלה מ-257 מיליון פעמים בספוטיפיי.<ref></ref>

== וידאו קליפ ==
הסרטון הלירי של השיר יצא בערוץ היוטיוב של קייגו ב-19 באפריל 2016. נכון לינואר 2022, הסרטון הלירי נצפה למעלה מ-83 מיליון פעמים.<ref></ref>

הווידאו קליפ של השיר, שבוים על ידי אריאל אליה והופק על ידי דן קלבין, יצא בערוץ היוטיוב של קייגו ב-23 במאי 2016. נכון לינואר 2022, הווידאו קליפ נצפה למעלה מ-32 מיליון פעמים.<ref></ref>

== בתרבות ==
השיר מופיע בפסקול של משחק הווידאו FIFA 17.<ref></ref>

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
!קנדה (Music Canada)
|זהב
|40,000
|-
!איטליה (FIMI)
|פלטינה
|50,000
|-
!מקסיקו (AMPROFON)
|פלטינה
|60,000
|-
!הממלכה המאוחדת (BPI)
|כסף
|200,000
|}

== היסטוריית יציאות לאור ==
{| class="wikitable"
!אזור
!תאריך
!פורמט
!חברת תקליטים
|-
!עולמי
| 1 באפריל 2016
| הורדה דיגיטלית
| סוני מיוזיק אנטרטיינמנט
|}

== קישורים חיצוניים ==

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירי קייגו
קטגוריה:שירי קודאליין
קטגוריה:שירים באנגלית
קטגוריה:שירים שנכתבו על ידי ג'יימס ביי
קטגוריה:שירי לפידים
קטגוריה:שירי פולקטרוניקה
ייבוש קרקע במונקו

מפת ייבוש הקרקע במונקו. הצבע האדום מסמן את שטחה המקורי של הנסיכות
שכונת פונטוויי
שטח פרויקט לה פורטייה לפני ייבושו
ייבוש קרקע במונקו הוא האמצעי היחיד העומד לרשות המדינה לשם הגדלת שטחה הקרקעי הקטן. באמצעות שורה של פרויקטים לייבוש קרקע מאז שלהי המאה ה-19 גדל שטחה של הנסיכות ב-20%, עד לשטח של 2.02 קילומטר רבוע.

==היסטוריה==
שטחה של מונקו מהווה רצועה צרה הגובלת בצרפת ובחוף הים התיכון וצפיפות האוכלוסין בה היא גבוהה ביותר. הדרך היחידה העומדת לרשותה להשיג שטח נוסף לשם הקמת מקומות מגורים ופיתוח הכלכלה היא ייבוש שטחים בים התיכון הגובלים בחופה. ייבוש רצועות חוף צרות יחסית החל כבר בשלהי המאה ה-19, ורצועות נוספות יובשו מאז מחצית המאה ה-20.

בשנת 1966 החלה הכשרת שטח האדמה המיובש הנרחב ביותר שנוסף עד כה למונקו - שכונת פונטווִיֶיְ שבמערב הנסיכות, בשטח של כ-329 דונם.

===פרויקט לה פורטייה===
נכון לשנת 2021 עומד בבניינו שטח אדמה מיובש נוסף, השני בגודלו מסוגו במונקו - שכונת לה פורטייה במחצית המזרחית של שטח הנסיכות. היא תשתייך לרובע מונטה קרלו. שטח השכונה - 60 דונם - נוצר על ידי הצבת שורה של 18 תיבות בטון לאורך קו החוף החיצוני של השכונה, הבולט דרומה מחוף מונקו אל תוך הים. התיבות, בגובה של 26 מטר ובמשקל של 10,000 טון כל אחת, הוצבו על גבי קרקע הים הסלעית לאחר שכל החול הוסר מעליה. בניית הפרויקט החלה באוקטובר 2017 ותיבת הבטון האחרונה הוצבה באוגוסט 2019. לאחר מכן יובש האגן שנוצר על ידי מילויו בסלעים וחול שהובאו מצרפת ומאיטליה - כולם בדרך הים, כדי שלא להכביד על כבישי מונקו. על גבי שטח הקרקע שנוצר בדרך זו ייבנו מבני מגורים ומבני ציבור, שהקמתם מתוכננת להסתיים בשנת 2025. עלות הפרויקט מוערכת ב-2.4 מיליארד דולר.

ייבוש שטחי הקרקע במונקו מעלה שאלות סביבתיות נכבדות, שכן הוא מזיק ביותר למערכת האקולוגית של חי וצומח, השוכנת במי הים שלחופי הנסיכות. בשל כך נעשה מאמץ לשמר את בעלי החיים והצמחים שבשטח פרויקט לה פורטייה על ידי העברתם לשטח אחר, שהוכשר כשמורה ימית. כמו כן קו החוף של הפרויקט תוכנן תוך התחשבות בזרמי הים באותו אתר.

==קישורים חיצוניים==
* Peter Smisek, [https://www.theb1m.com/video/monacos-land-reclamation-project-reaches-important-milestone Monaco's Land Reclamation Reaches Key Milestone], באתר The B1M, 12 בספטמבר 2019 <small>(נצפה ב-8.1.21)</small>
* Catherine Kennedy, [https://www.newcivilengineer.com/innovative-thinking/precast-caissons-aid-monaco-land-reclamation-17-09-2020/ Precast caissons aid Monaco land reclamation], באתר New Civil Engineer, 17 בספטמבר 2020 <small>(נצפה ב-8.1.21)</small>

מונקו
קטגוריה:מונקו: גאוגרפיה